CELEX: 61999CC0422
Language: fi
Date: 2000-09-14
Title: Julkisasiamiehen ratkaisuehdotus Alber 14 päivänä syyskuuta 2000. # Euroopan yhteisöjen komissio vastaan Italian tasavalta. # Jäsenyysvelvoitteiden noudattamatta jättäminen - Direktiivin 97/51/EY täytäntöönpanon laiminlyönti. # Asia C-422/99.

Tärkeä oikeudellinen huomautus

|

61999C0422

Julkisasiamiehen ratkaisuehdotus Alber 14 päivänä syyskuuta 2000.  -  Euroopan yhteisöjen komissio vastaan Italian tasavalta.  -  Jäsenyysvelvoitteiden noudattamatta jättäminen - Direktiivin 97/51/EY täytäntöönpanon laiminlyönti.  -  Asia C-422/99.  

Oikeustapauskokoelma 2000 sivu I-10651

Julkisasiamiehen ratkaisuehdotukset

1. Komissio vaatii nyt käsiteltävänä olevassa Italian tasavaltaa vastaan nostamassaan kanteessa yhteisöjen tuomioistuinta1) toteamaan, että Italian tasavalta ei ole noudattanut neuvoston direktiivien 90/387/ETY ja 92/44/ETY muuttamisesta niiden mukauttamiseksi kilpailuympäristöön televiestinnän alalla 6 päivänä lokakuuta 1997 annetun Euroopan parlamentin ja neuvoston direktiivin 97/51/EY mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä tai ei ainakaan ole ilmoittanut näistä toimenpiteistä komissiolle, ja2) velvoittamaan Italian tasavallan korvaamaan oikeudenkäyntikulut.2. Kyseisen direktiivin 3 artiklan 1 kohdan mukaan jäsenvaltioiden oli saatettava direktiivin noudattamisen edellyttämät lait, asetukset ja hallinnolliset määräykset voimaan viimeistään 31.12.1997.3. Koska komissio ei ollut saanut määräajassa ilmoitusta täytäntöönpanotoimenpiteistä, joilla direktiivi saatettaisiin osaksi Italian oikeusjärjestystä, eikä sillä ollut tiedossaan mitään muutakaan seikkaa, jonka perusteella se olisi voinut päätellä Italian tasavallan noudattaneen tätä velvoitettaan, se aloitti 25.8.1998 päivätyllä kirjeellään EY:n perustamissopimuksen 169 artiklan (josta on tullut EY 226 artikla) mukaisen jäsenyysvelvoitteiden noudattamatta jättämistä koskevan menettelyn asettaen Italian tasavallalle määräajan.4. Italian hallitus vastasi komissiolle 16.10.1998 päivätyllä kirjeellä, että direktiivin noudattamisen edellyttämiä toimenpiteitä valmisteltiin parhaillaan.5. Tämän jälkeen komissio lähetti 26.1.1999 Italian tasavallalle perustellun lausunnon, jossa se kehotti tätä toteuttamaan direktiivin noudattamisen edellyttämät toimenpiteet kahden kuukauden kuluessa perustellun lausunnon tiedoksisaamisesta ja ilmoittamaan niistä komissiolle.6. Italian tasavalta toimitti komissiolle 12.4.1999 päivätyllä kirjeellä asetusluonnoksen, jolla oli tarkoitus muun muassa panna täytäntöön direktiivi 97/51/EY.7. Koska komissiolla ei ollut tiedossaan mitään muuta seikkaa Italian tasavallan täytäntöönpanotoimenpiteistä, komissio nosti nyt käsiteltävänä olevan kanteen.8. Italian hallitus ei vastineessaan kiistä jäsenyysvelvoitteiden noudattamatta jättämistä, mutta se toteaa, että (italialainen) asetusluonnos on annettu tiedoksi komissiolle ja että Consiglio di Statolta on pyydetty siitä lausuntoa. Se toteaa, että Consiglio di Stato on päättänyt ennen lausunnon antamista pyytää lausuntoa Autorità per le garanzie nelle comunicazionilta ja Autorità garante della concorrenza e del mercatolta.9. Tämä väite ei kuitenkaan kyseenalaista väitettä direktiivin määräajassa tapahtuvan täytäntöönpanon laiminlyönnistä. Koska direktiiviä ei ole pantu täytäntöön säädetyssä määräajassa, komission kannetta on pidettävä perusteltuna.10. On näin ollen todettava, että Italian tasavalta ei ole noudattanut direktiivin 97/51/EY 3 artiklan 1 kohdan mukaisia velvoitteitaan, koska se ei ole antanut säädetyssä määräajassa kyseisen direktiivin noudattamisen edellyttämiä lakeja, asetuksia ja hallinnollisia määräyksiä.11. Yhteisöjen tuomioistuimen työjärjestyksen 69 artiklan 2 kohdan mukaan asianosainen, joka häviää asian, velvoitetaan korvaamaan oikeudenkäyntikulut. Koska Italian tasavalta on hävinnyt asian, se on velvoitettava korvaamaan oikeudenkäyntikulut.12. Ehdotan sen vuoksi, että yhteisöjen tuomioistuin antaa seuraavan tuomion:1) Italian tasavalta ei ole noudattanut neuvoston direktiivien 90/387/ETY ja 92/44/ETY muuttamisesta niiden mukauttamiseksi kilpailuympäristöön televiestinnän alalla 6 päivänä lokakuuta 1997 annetun Euroopan parlamentin ja neuvoston direktiivin 97/51/EY mukaisia velvoitteitaan, koska se ei ole antanut säädetyssä määräajassa kyseisen direktiivin noudattamisen edellyttämiä lakeja, asetuksia ja hallinnollisia määräyksiä.2) Italian tasavalta velvoitetaan korvaamaan oikeudenkäyntikulut.